Lusiano wa Antiokia (labda Samosata, leo Samsat, Uturuki, 240 hivi – labda Nikomedia, 7 Januari 312) alikuwa padri mwanateolojia ambaye alijulikana pia kwa uadilifu wake mkubwa na hatimaye alifia dini ya Ukristo kwa kukatwa kichwa au kwa kuachwa afe njaa. Tangu kale anaheshimiwa na Wakatoliki na Waorthodoksi kama mtakatifu mfiadini. Sikukuu yake huadhimishwa tarehe 7 Januari au 15 Oktoba. Alipata upadrisho huko Antiokia akaanzisha chuo cha teolojia ambacho kilikwenda kinyume cha chuo cha Aleksandria kwa kutaka maneno ya Biblia yasifafanuliwe kiroho mno, na badala yake yachukuliwe yalivyo. Kwa ajili hiyo alifanya kazi kubwa ya kulinganisha nakala mbalimbali ili kuona maandiko asili yaliyopotea yalikuwaje. Eusebi wa Kaisarea alisifu utaalamu na ufasaha wake na kazi hiyo ni muhimu hata leo kwa wataalamu wa Biblia. Wengine waliomsifu ni Yohane Krisostomo, Sirili wa Aleksandria na Jeromu. Hata hivyo alihusishwa na uzushi akatengwa na Kanisa, ila baadaye alipatanishwa (285 hivi). Chini ya kaisari Maximinus Daia, alifungwa na kupelekwa Nikomedia, alipoteswa sana akiwa gerezani miaka tisa bila kukubali kuasi dini yake. Hatimaye aliuawa. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Attwater, Donald and Catherine Rachel John.